**MADONAS NOVADA PAŠVALDĪBA**

Reģ. Nr. 90000054572

Saieta laukums 1, Madona, Madonas novads, LV-4801

t. 64860090, e-pasts: pasts@madona.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**MADONAS NOVADA PAŠVALDĪBAS DOMES
SOCIĀLO UN VESELĪBAS JAUTĀJUMU KOMITEJAS SĒDES PROTOKOLS Nr. 1**

Madonā

2025. gada 22. janvārī

Sēde sasaukta plkst. 14:00

Sēdi atklāj plkst. 14:00

Sēde notiek attālināti videokonferences platformā ZOOM.

Sēdē tika veiks audioieraksts.

**Sēdi vada**: sociālo un veselības jautājumu komitejas priekšsēdētājs Andris Sakne.

**Protokolē:** lietvede Baiba Bajāre.

**Sēdē piedalās deputāti**: Aivis Masaļskis, Kaspars Udrass, Zigfrīds Gora, Aigars Šķēls, Rūdolfs Preiss, Artūrs Čačka.

**Sēdē nepiedalās deputāti**: Gatis Teilis, Vita Robalte - attaisnotu iemeslu dēļ.

**Sēdē piedalās:**

Administrācijas darbinieki: Liene Ankrava – Finanšu nodaļas vadītāja, Sarmīte Melle – juriste, Artūrs Leimanis – lietotāju atbalsta speciālists.

Iestāžu vadītāji un darbinieki: Ilze Fārneste – Sociālā dienesta vadītāja, Biruta Radžēle –Sociālā dienesta sociālo palīdzības nodaļas vadītāja, Ilze Kanča – sociālo pakalpojumu nodaļas vadītāja, Tālis Salenieks – Lubānas apvienības pārvaldes vadītājs.

Sēdes vadītājs Andris Sakne iepazīstina ar Madonas novada pašvaldības domes Sociālo un veselības jautājumu komitejas sēdes darba kārtību.

**DARBA KĀRTĪBA:**

**0. Par darba kārtību**

ZIŅO: Andris Sakne

**1. Par vienošanos par ārstu speciālistu konsultāciju sniegšanu bērniem**

ZIŅO: Ilze Fārneste

**2. Par lēmuma atzīšanu par spēku zaudējušu**

ZIŅO: Sarmīte Melle

**3. Par saistošo noteikumu “Grozījumi Madonas novada pašvaldības 2021. gada 25. novembra saistošajos noteikumos Nr. 19 “Par sociālajiem pakalpojumiem Madonas novadā” projekta nodošanu sabiedrības viedokļa noskaidrošanai**

ZIŅO: Ilze Fārneste

**4. Par grozījumiem Madonas novada pašvaldības domes 29.09.2022. lēmumā Nr. 653 “Par Madonas novada pašvaldības maksas pakalpojumu cenrāžu apstiprināšanu”**

ZIŅO: Vilnis Špats

**5. Informatīvais jautājums: Par 2025. gada budžetu**

ZIŅO: Liene Ankrava

**0. Par darba kārtību**

ZIŅO: Andris Sakne

Sēdes vadītājs aicina balsot par sēdes darba kārtību.

**Atklāti balsojot: ar 7 balsīm "Par" (Aigars Šķēls, Aivis Masaļskis, Andris Sakne, Kaspars Udrass, Rūdolfs Preiss, Zigfrīds Gora, Artūrs Čačka), "Pret" – nav, "Atturas" – nav, "Nepiedalās" – nav**, Madonas novada pašvaldības domes sociālo un veselības komiteja **NOLEMJ:**

Apstiprināt 2025. gada 22.janvāra Madonas novada pašvaldības domes Sociālo un veselības jautājumu komitejas sēdes darba kārtību.

**1. Par vienošanos par ārstu speciālistu konsultāciju sniegšanu bērniem**

ZIŅO: Ilze Fārneste

I Fārneste komitejas locekļiem vaicā par līguma termiņu. A.Sakne iesaka līguma termiņu noteikt 5 gadi. A.Čačka precizē par tiesisko regulējumu. L Ankrava iebilst līguma slēgšanai uz tik ilgu laika periodu.

Sēdes vadītājs aicina balsot par lēmuma projektu.

**Atklāti balsojot: ar 7 balsīm "Par" (Aigars Šķēls, Aivis Masaļskis, Andris Sakne, Kaspars Udrass, Rūdolfs Preiss, Zigfrīds Gora, Artūrs Čačka), "Pret" – nav, "Atturas" – nav, "Nepiedalās" – nav**, Madonas novada pašvaldības domes sociālo un veselības komiteja **NOLEMJ:**

**Atbalstīt lēmuma projektu un virzīt izskatīšanai uz Finanšu komitejas sēdi.**

Lēmuma projekts:

Pašvaldību likuma 4. panta pirmās daļas 6. punktā noteikta viena no pašvaldības autonomajām funkcijām — īstenot veselīga dzīvesveida veicināšanas pasākumus un organizēt veselības aprūpes pakalpojumu pieejamību. Viens no veselības aprūpes pakalpojumiem ir arī ārstu speciālistu konsultācijas, kuras bērniem lauku apvidū ir grūti sasniedzamas. Tiesiskajās attiecībās, kas skar bērnu, bērna tiesības un intereses ir prioritāras, un vienmēr nepieciešams tiekties uz bērna situācijas ilgtspējīgu risinājumu, tostarp nodrošinot bērna vajadzībām atbilstošu veselības aizsardzību, kā tas paredzēts Bērnu tiesību aizsardzības likumā. Bērnu tiesību aizsardzības likuma 66. panta otrās daļas 1.punktā paredzēts pašvaldības uzdevums sniegt palīdzību un atbalstu ģimenēm, kurās ir bērni.

Pašvaldība savas administratīvās teritorijas iedzīvotāju interesēs var brīvprātīgi īstenot iniciatīvas ikvienā jautājumā, ja tās nav citu institūciju kompetencē un šādu darbību neierobežo citi likumi, tā tas paredzēts Pašvaldību likuma 5.panta pirmajā daļā. Brīvprātīgā iniciatīva ir arī atbalsts bērnu veselības aprūpei, nodrošinot bērniem speciālistu konsultācijas. Brīvprātīgās iniciatīvas ir likumdevēja īpaši paredzēta iespēja pašvaldībām elastīgi risināt vietējai kopienai aktuālus jautājumus, tādejādi pašvaldība efektīvi var realizēt vietējo iedzīvotāju intereses un risināt viņu vajadzības.

Labdarības organizācijas nodibinājuma “Ronald McDonald House Charities Latvija”, 40008121853, misija ir nodrošināt bezmaksas medicīniskās konsultācijas bērniem tuvāk viņu mājām, kas tieši ietekmē bērnu veselību un labklājību visā Latvijā.

Nodibinājums īsteno programmu “Mobilais veselības aprūpes centrs”, tās ietvaros sadarbībā ar Bērnu klīniskās universitātes slimnīcas ārstiem tas nodrošina savlaicīgas un kvalitatīvas bezmaksas ārstu konsultācijas bērniem un jauniešiem tuvāk viņu dzīvesvietai visā Latvijas teritorijā. Mobilā veselības aprūpes centra medicīniskās konsultācijas tiek nodrošinātas transporta līdzeklī, kas ir 12 metrus garš un speciāli piemērots diagnostisko un profilaktisko medicīnas pakalpojumu sniegšanai. Tajā ir uzgaidāmā telpa un divi ārstu kabineti, viens no kuriem īpaši piemērots oftalmologa konsultācijām ar visām tam nepieciešamajām diagnostikas iekārtām. 12 darbības gadu laikā ir nodrošinātas vairāk kā 50 000 medicīniskās konsultācijas 40 dažādās vietās Latvijas teritorijā. Mobilais veselības aprūpes centrs piedāvā šādu speciālistu: alergologa, endokrinologa, gastroenterologa, okulista, dermatologa, neirologa, fizioterapeita konsultācijas.

Madonas novada pašvaldība sadarbību ar labdarības organizāciju nodibinājumu “Ronald MCDonald House Charities Latvija” uzsāka 2013.gadā. Mobilais veselības aprūpes centrs paver iespējas tuvināt Bērnu klīniskās universitātes speciālistu palīdzību Latvijas laukos dzīvojošiem bērniem. Gandrīz katrā izbraukuma vietā (Madonā, Ērgļos, Cesvainē, Lubānā) Mobilais veselības aprūpes centrs ierodas vairākas reizes gadā. Šīs izbraukuma konsultācijas nodrošina hroniski slimo bērnu konsultāciju pēctecību. Ārsti speciālisti vajadzības gadījumā arī uztur kontaktus ar vietējiem ārstiem, kuru pārziņā ir tālāka bērna ārstēšana un uzraudzība. Bērnu klīniskās universitātes speciālisti izraksta rekomendācijas un nepieciešamības gadījumā nosūta uz papildus izmeklējumiem pie kāda cita speciālista. Sadarbība un pēctecība nodrošina pilnvērtīgu bērna veselības aprūpi ar tādiem speciālistiem, kuri nav pieejami Madonā. Katrā izbraukuma reizē mazos pacientus pieņem divi ārsti - speciālisti, kopā sniedzot konsultācijas vairāk kā 40 bērniem. Ļoti liels pieprasījums ir pēc šādiem speciālistiem - alergologa, okulista (acu ārsta), neirologa un gastroentrologa.

Pašvaldība savas administratīvās teritorijas bērniem vēlas nodrošināt Mobilā veselības aprūpes centra izbraukumus, apmaksājot katra brauciena ceļa izdevumus.

Ņemot vērā iepriekšminēto, pamatojoties uz Pašvaldību likuma 4. panta pirmās daļas 6.punktu, 5. panta pirmo daļu, 10. panta pirmās daļas 19.punktu, atklāti balsojot: PAR - \_\_\_, PRET - \_\_\_, ATTURAS - \_\_\_, Madonas novada pašvaldības dome NOLEMJ:

1. Slēgt vienošanos ar nodibinājumu “Ronald McDonald House Charities Latvija”, 40008121853, par ārstu speciālistu konsultāciju sniegšanu bērniem Madonas novadā (Vienošanās pielikumā).

2. Madonas novada Sociālajam dienestam organizēt Vienošanās noslēgšanu

**2. Par lēmuma atzīšanu par spēku zaudējušu**

ZIŅO: Sarmīte Melle

Z. Gora vaicā, vai šis lēmums neietekmēs Sarkanā krusta biedrības darbību. S.Melle atbild, ka ilgstošie līgumi netiks lauzti.

Sēdes vadītājs aicina balsot par lēmuma projektu.

**Atklāti balsojot: ar 7 balsīm "Par" (Aigars Šķēls, Aivis Masaļskis, Andris Sakne, Kaspars Udrass, Rūdolfs Preiss, Zigfrīds Gora, Artūrs Čačka), "Pret" – nav, "Atturas" – nav, "Nepiedalās" – nav**, Madonas novada pašvaldības domes sociālo un veselības komiteja **NOLEMJ:**

**Atbalstīt lēmuma projektu un virzīt izskatīšanai uz Domes sēdi.**

Lēmuma projekts:

Madonas novada pašvaldības dome 2015. gada 22.decembrī pieņēmusi lēmumu Nr.773 “Par finansējuma piešķiršanas kārtību nevalstiskajām organizācijām, kurām ir ilgtermiņa sadarbības līgumi ar Madonas novada pašvaldību” (turpmāk – Lēmums).

Lai dotu iespēju nevalstiskajām organizācijām piedalīties pašvaldības līdzfinansējuma saņemšanā, realizējot projektus, pašvaldība 2024. gada 27. jūnijā izdeva saistošos noteikumus Nr. 11 “Madonas novada pašvaldības iedzīvotāju iniciatīvas projektu konkursu organizēšanas kārtība” (turpmāk – Saistošie noteikumi), kuros noteica kārtību, kādā iegūstams pašvaldības līdzfinansējums iedzīvotāju iniciatīvas projektu konkursu īstenošanai. Saskaņā ar Valsts pārvaldes iekārtas likuma V nodaļas tiesību normām no pašvaldības funkcijām izrietošus pārvaldes uzdevumus var deleģēt (nodot izpildei) privātpersonai, noslēdzot deleģēšanas līgumu, kurā tiek paredzēts finansējums šī pārvaldes uzdevuma īstenošanai, ne sadarbības līgumu par pašvaldības funkcijas veikšanu vai nodrošināšanu. Arī Pašvaldību likuma, kas stājās spēkā 2023. gada 1.janvārī, 7. pantā paredzēts, ka tikai saskaņā ar Valsts pārvaldes iekārtas likuma normām pašvaldība atsevišķu tās autonomajā kompetencē ietilpstošu pārvaldes uzdevumu var deleģēt citai personai. Līdz ar to Lēmumā paredzētā finansējuma piešķiršanas kārtība ir zaudējusi kā savu nozīmi, tā tiesiskumu.

Pašvaldību likuma 10. panta pirmajā daļā noteikts, ka dome ir tiesīga izlemt ikvienu pašvaldības kompetences jautājumu, pie tam domes ekskluzīvā kompetence ir lemt par pašvaldības budžeta izlietošanu, kā arī noteikt kārtību, kādā veicami darījumi ar pašvaldības kustamo mantu, kā arī kārtību, kādā notiek saistību uzņemšanās pašvaldības vārdā, ievērojot likumā noteikto.

Noklausījusies sniegto informāciju, pamatojoties uz Pašvaldību likuma 10. panta pirmās daļas 17. punktu, atklāti balsojot: PAR - \_\_\_, PRET - \_\_\_, ATTURAS - \_\_\_, Madonas novada pašvaldības dome NOLEMJ:

Atzīt Madonas novada pašvaldības domes 2015. gada 22.decembra lēmumu Nr.773 “Par finansējuma piešķiršanas kārtību nevalstiskajām organizācijām, kurām ir ilgtermiņa sadarbības līgumi ar Madonas novada pašvaldību” par spēku zaudējušu.

**3. Par saistošo noteikumu “Grozījumi Madonas novada pašvaldības 2021. gada 25. novembra saistošajos noteikumos Nr. 19 “Par sociālajiem pakalpojumiem Madonas novadā” projekta nodošanu sabiedrības viedokļa noskaidrošanai**

ZIŅO: Ilze Fārneste

A.Sakne interesējas vai ir apzināti klienti, kam šis pakalpojums būtu nepieciešams. B.Radžēle zina par 4-5 klientiem, bet nav informācijas par cilvēkiem, kas ir reģistrēti dzīvokļu rindā. S.Melle vaicā, vai līgumā tiks pareizi noformuēts pakalpojuma saņēmēja statuss.

Sēdes vadītājs aicina balsot par lēmuma projektu.

**Atklāti balsojot: ar 7 balsīm "Par" (Aigars Šķēls, Aivis Masaļskis, Andris Sakne, Kaspars Udrass, Rūdolfs Preiss, Zigfrīds Gora, Artūrs Čačka), "Pret" – nav, "Atturas" – nav, "Nepiedalās" – nav**, Madonas novada pašvaldības domes sociālo un veselības komiteja **NOLEMJ:**

**Uzdot Madonas novada Centrālās administrācijas Attīstības nodaļai organizēt Madonas novada pašvaldības saistošo noteikumu “Grozījumi Madonas novada pašvaldības 2021. gada 25. novembra saistošajos noteikumos Nr. 19 “Par sociālajiem pakalpojumiem Madonas novadā” projekta un to paskaidrojuma raksta publicēšanu pašvaldības oficiālajā tīmekļvietnē sabiedrības viedokļa noskaidrošanai.**

Lēmuma projekts:

Madonas novadā spēkā ir Madonas novada pašvaldības 2021. gada 25. novembra saistošie noteikumi Nr. 19 “Par sociālajiem pakalpojumiem Madonas novadā” (turpmāk – saistošie noteikumi Nr. 19).

Ir izstrādāts saistošo noteikumu “Grozījumi Madonas novada pašvaldības 2021. gada 25. novembra saistošajos noteikumos Nr. 19 “Par sociālajiem pakalpojumiem Madonas novadā” projekts, ar kuru tiek grozīti saistošie noteikumi Nr. 19, kur tiek precizēta vairāku punktu redakcija par dienas centra pakalpojuma saņemšanas kārtību, un izveidots jauns pakalpojums “pansijas pakalpojums”.

Pansijas pakalpojums ir sociālais pakalpojums, kas paredzēts pensijas vecuma personām, pilngadīgām personām ar invaliditāti vai personām bez noteiktas dzīvesvietas, kurām ir objektīvas grūtības aprūpēt sevi vecuma vai funkcionālo traucējumu dēļ, tas paredz dzīvesvietas nodrošinājumu un uzraudzību, atbalstu pašaprūpē, atbalstu sociālo problēmu risināšanā un aprūpē, ja personai tas nepieciešams. Lēmumu par pakalpojuma piešķiršanu pieņem Sociālais dienests, pamatojoties uz sociālā darbinieka izvērtējumu.

Pašvaldību likuma 46. panta trešajā daļā paredzēts, ka saistošo noteikumu projektu un tam pievienoto paskaidrojuma rakstu pašvaldības nolikumā noteiktajā kārtībā publicē pašvaldības oficiālajā tīmekļvietnē sabiedrības viedokļa noskaidrošanai, paredzot termiņu, kas nav mazāks par divām nedēļām.

Madonas novada pašvaldības 2024. gada 29. februāra saistošo noteikumu Nr. 7 “Madonas novada pašvaldības nolikums” 78. punktā paredzēts, ka saistošo noteikumu projekts un tam pievienotais paskaidrojuma raksts tiek izskatīts Domes komitejā pēc piekritības. Domes komiteja pieņem atzinumu par saistošo noteikumu projekta publicēšanu pašvaldības oficiālajā tīmekļvietnē sabiedrības viedokļa noskaidrošanai.

Pamatojoties uz Pašvaldību likuma 46. panta trešo daļu, Madonas novada pašvaldības 2024. gada 29. februāra saistošo noteikumu Nr. 7 “Madonas novada pašvaldības nolikums” 78. punktu, atklāti balsojot: PAR - \_\_\_, PRET - \_\_\_, ATTURAS - \_\_\_, Madonas novada pašvaldības dome NOLEMJ:

Uzdot Madonas novada Centrālās administrācijas Attīstības nodaļai organizēt Madonas novada pašvaldības saistošo noteikumu “Grozījumi Madonas novada pašvaldības 2021. gada 25. novembra saistošajos noteikumos Nr. 19 “Par sociālajiem pakalpojumiem Madonas novadā” projekta un to paskaidrojuma raksta publicēšanu pašvaldības oficiālajā tīmekļvietnē sabiedrības viedokļa noskaidrošanai.

**4. Par grozījumiem Madonas novada pašvaldības domes 29.09.2022. lēmumā Nr. 653 “Par Madonas novada pašvaldības maksas pakalpojumu cenrāžu apstiprināšanu”**

ZIŅO: Vilnis Špats

Sēdes vadītājs aicina balsot par lēmuma projektu.

**Atklāti balsojot: ar 7 balsīm "Par" (Aigars Šķēls, Aivis Masaļskis, Andris Sakne, Kaspars Udrass, Rūdolfs Preiss, Zigfrīds Gora, Artūrs Čačka), "Pret" – nav, "Atturas" – nav, "Nepiedalās" – nav**, Madonas novada pašvaldības domes sociālo un veselības komiteja **NOLEMJ:**

**Atbalstīt lēmuma projektu un virzīt izskatīšanai uz Finanšu komitejas sēdi.**

Lēmuma projekts:

Saskaņā ar “Pašvaldību likumu” 10. panta 1. punktu “Dome ir tiesīga izlemt ikvienu pašvaldības kompetences jautājumu” 2.2. d “citiem pašvaldības sniegtajiem pakalpojumiem” punktu dome var izskatīt jebkuru jautājumu, kas ir attiecīgās pašvaldības pārziņā, turklāt tikai dome var noteikt, maksu par pakalpojumiem.

Ir izveidots Cesvaines feldšerpunkts un 2025. gada janvārī oficiāli reģistrēta ārstniecības iestāde Nacionālajā veselības dienestā.

Feldšerpunkts atrodas Augusta Saulieša ielā 9, Cesvainē. Telpas ir izremontētas un aprīkotas ar nepieciešamo inventāru. Darbu feldšerpunktā nodrošina ārsta palīgs (feldšeris), kā arī vairākas reizes nedēļā feldšerpunkta telpās pieņem ģimenes ārste.

Pilnvērtīgai feldšerpunkta darbības nodrošināšanai nepieciešams apstiprināt maksas pakalpojumu cenrādi.

Pamatojoties uz “Pašvaldību likumu” 10.pantu, noklausījušies Cesvaines apvienības pārvaldes vadītāja sniegto informāciju, atklāti balsojot: PAR - \_\_\_, PRET - \_\_\_, ATTURAS - \_\_\_, Madonas novada pašvaldības dome NOLEMJ:

1. Veikt šādus grozījumus Madonas novada pašvaldības 2022. gada 29.septembra lēmuma Nr. 653 “Par Madonas novada pašvaldības maksas pakalpojumu cenrāža apstiprināšanu” (protokols Nr. 21, 46. p.). Pielikumā Nr.18 “Cesvaines apvienības pārvaldes sniegtie maksas pakalpojumi un to cenrādis” papildināt ar punktu Nr.12. “Cesvaines feldšerpunkts”:

2.

|  |  |  |  |  |  |
| --- | --- | --- | --- | --- | --- |
| **Nr.p.k.** | **Pakalpojums** | **Mērvienība** | **Cena bez PVN (EUR)** | **PVN (EUR)** | **Cena kopā ar PVN (EUR)** |
| 12. | **Pacientu iemaksas par sniegtajiem pakalpojumiem Cesvaines feldšerpunktā:** |
|  12.1. | Pacienta iemaksa par feldšera apmeklējumu |
| 12.1.1. | pacientam līdz 65 gadu vecumam | 1 gab. | 2,00 | 0,00 | 2,00 |
| 12.1.2. | pacientam no 65 gadu vecumam | 1 gab. | 1,00 | 0,00 | 1,00 |
| 12.2. | Mājas vizīte | 1 gab. | 5,00 | 0,00 | 5,00 |
| 12.3. | Venozā injekcija | 1 gab. | 1,00 | 0,00 | 1,00 |
| 12.4. | Muskulārā injekcija | 1 gab. | 0,50 | 0,00 | 0,50 |
| 12.5. | Asins noņemšana no vēnas | 1 gab. | 2,20 | 0,00 | 2,20 |
| 12.6. | Vienas auss skalošana | 1 gab. | 3,00 | 0,00 | 3,00 |
| 12.7. | Venozās sistēmas uzlikšana | 1 gab. | 3,00 | 0,00 | 3,00 |
| 12.8. | Cukura noteikšana asinīs | 1 gab. | 1,50 | 0,00 | 1,50 |
| 12.9. | Pārsiešana (materiāls pacienta) | 1 gab. | 1,00 | 0,00 | 1,00 |
| 12.10. | EKG veikšana | 1 gab. | 1,50 | 0,00 | 1,50 |

3. Lēmums stājas spēkā 01.02.2025.

**5. Informatīvais jautājums: Par 2025. gada budžetu**

ZIŅO: Liene Ankrava

 L. Ankrava detalizēti izstāsta un parāda plānoto 2025. gada budžetu pa pozīcijām.

Sēdes darba process, ziņojumi, priekšlikumi, komentāri, diskusijas atspoguļoti sēdes audio ierakstā.

Sēdi slēdz plkst. 15:36.

Sēdes vadītājs: A. Sakne

Sēdes protokolētāja: B. Bajāre